Na prvim izborima u povijesti Saudijske Arabije glasaju samo muškarci (10/2/05) - 2005-02-10
“Nije riječ o demokratskoj revoluciji, ali je početak koji bi mogao imati i simboličko značenje” – piše dopisnik New York Timesa iz Rij
Dopisnik iz Rijada, glavnog grada Saudijske Arabije, piše o izborima za gradska vijeća koji se po prvi put održavaju u ovoj kraljevini, poznatoj i po tome što je do sada svoje političke protivnike uglavnom držala u zatvoru, nakon što bi ih kaznila javnim bičevanjem. Pravo glasa imaju muškarci stariji od 21 godinu, pod uvjetom da nisu pripadnici oružanih snaga. Glasa se tek za polovicu mjesta u gradskim vijećima – drugu polovicu imenuje izravno kraljevska obitelj, što joj jamči kontrolu nad tijelima lokalne vlasti. “Nije riječ o demokratskoj revoluciji, ali je početak – koji bi mogao imati i izvjesno simboličko značenje” – piše dopisnik newyorškog lista iz Rijada. “Bez obzira na nedostatke, ovo je prvi put da obični građani sudjeluju u javnom životu izvan okvira svoje džamije” – izjavio je za jedan pro-demokratski aktivist. No, jedan član kraljevske obitelji, koji također predaje javnu upravu na Sveučilištu kralja Sauda u Rijadu kaže da građane treba postepeno uvoditi u demokratski process, koji će s godinama biti proširen, a da će za četiri godine glasati i žene. “Najvažnije je u kom se pravcu zemlja kreće, a ne koliko ljudi glasa” – odaje tajnu saudijskog puta u demokraciju ovaj član kraljevske obitelji. ****** Dnevnik piše o tome kako novčani donatori američkih sveučilišta sve češće pokušavaju blokirati nastupe kontroverznih javnih ličnosti, koje sveučilišta pozivaju da održe govor studentima i odgovaraju na njihova pitanja. Američka sveučilišta – pogotovo ako se radi o privatnim institucijama - u velikoj mjeri ovise o privatnim donacijama, često svojih bivši studenata, ali i korporacija, koje često daju i milijunske svote. Donatori sve češće – piše dnevnik iz Bostona – imaju sljedeći stav: "pozovite koga hoćete, ali nemojte od mene očekivati da to plaćam". Blokiraju se uglavnom nastupi ljudi s ultra-lijevim pogledima – piše . Primjerice nekoliko je fakulteta povuklo pozive redatelju Michaelu Mooreu i Wardu Churchillu – znanstveniku koji je žrtve terorističkih napada od 11. rujna usporedio s nacistom Adolphom Eichmanom. Profesionalna udruga američkih sveučilišnih nastavnika prosvjedovala je protiv prakse da donatori određuju tko se smije a tko ne smije obraćati studentima. "Najbolji lijek protiv govora koje nam se ne sviđa je naš odgovor na taj govor, a ne šutnja" – rekao je za jedan član ove profesionalne udruge. S druge strane, drugi upozoravaju da humanističkim znanostima na američkim sveučilištima dominiraju ljevičari, te da bi – kada su u pitanju gosti izvana - trebalo uspostaviti ravnotežu, te početi pozivati i konzervativnije govornike.